เงินบาทอ่อนค่าในรอบ 14 เดือน กังวลสถานการณ์โควิด
เงินบาทเปิดตลาด 32.37 บาทต่อดอลลาร์ อ่อนค่าในรอบ 14 เดือน จากกังวลสถานการณ์โควิดที่รุนแรงมากขึ้น
8 ก.ค. 2564

นักบริหารเงินจากธนาคารกรุงศรีอยุธยา เปิดเผยว่า เช้านี้เงินบาทเปิดตลาดที่ระดับ 32.37 บาท/ดอลลาร์ เป็นระดับอ่อน ค่าสุดในรอบ 14 เดือนนับตั้งแต่วันที่ 7 พ.ค.63 โดยอ่อนค่าจากปิดตลาดเย็นวานนี้ที่ระดับ 32.27 บาท/ดอลลาร์ หลังดอลลาร์ปรับตัวแข็งค่าเมื่อเทียบกับทุกสกุลเงินหลัก เนื่องจากตลาดมีความกังวลต่อสถานการณ์การแพร่ระบาดของโรคโควิด-19 ระลอกใหม่ที่ขยายวงกว้างมากขึ้น"บาทอ่อนค่าสุดในรอบ 14 เดือน หลังดอลลาร์แข็งค่าเมื่อเทียบกับทุกสกุลเงินหลัก เนื่องจากความกังวลต่อสถานการณ์โควิด- 19 ขณะที่รายงานของเฟดไม่มีอะไรใหม่" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 32.25 - 32.45 บาท/ดอลลาร์ส่วนปัจจัยในประเทศที่ตลาดจับตาดูคือ สถานการณ์การแพร่ระบาดของโรคโควิด-19 ที่มีความรุนแรงมากขึ้น โดยคาดว่าจะมีการพิจารณายกระดับมาตรการป้องกันและควบคุมการแพร่ระบาดเพิ่มเติม ซึ่งเป็นปัจจัยกดดันให้บาทอ่อนค่ามากขึ้น